En ung mand der oprindeligt var fra Nordjylland omkom på tragisk vis, da han af uforklarlige årsager mistede balancen op ad Mont Blanc. Sammen med to andre danskere var han næsten nået fire kilometer op ad bjerget, da han af uvisse årsager mistede fodfæste og faldt. Det skriver Ekstra Bladet. Redningsmandskab blev sendt til ulykkesstedet, men en læge konstaterede ved ankomsten, at den 23-årige nordjydes liv ikke stod til at rede. Sammen med to kammerater var han på vej mod toppen af Vesteuropas højeste bjerg. - Det var rent og skær uheld. Han var på vej op ad bjerget i knap 4000 meters højde, da han mistede balancen og faldt ca. 300 meter ned. Hans venner kunne intet gøre for at hjælpe ham, andet end at slå alarm, siger kaptajn Vegas fra peleton de Gendarmerie de Haute Montagne til Ekstra Bladet. Kaptajn Vegas fortæller videre, at den omkomne ikke har brugt en sikkerhedsline, men at det er almindelig praksis, da man ellers risikerer at trække andre med, hvis man falder.

Referat:
Bjergbestiger mistede fodfæste og faldt 300 meter ned.